CELEX: 62014CN0350
Language: lv
Date: 2014-07-21 00:00:00
Title: Lieta C-350/14: Lūgums sniegt prejudiciālu nolēmumu, ko 2014. gada 21. jūlijā iesniedza Tribunale civile di Trieste (Itālija) – Florin Lazar , kura likumīgais pārstāvis tiesā ir Luigi Erculeo / Allianz SpA

6.10.2014   
            
            
               LV
            
            
               Eiropas Savienības Oficiālais Vēstnesis
            
            
               C 351/4
            
         Lūgums sniegt prejudiciālu nolēmumu, ko 2014. gada 21. jūlijā iesniedza Tribunale civile di Trieste (Itālija) – Florin Lazar, kura likumīgais pārstāvis tiesā ir Luigi Erculeo/Allianz SpA
   
   (Lieta C-350/14)
   2014/C 351/05
   Tiesvedības valoda – itāļu
   
      Iesniedzējtiesa
   
   
      Tribunale civile di Trieste
   
   
      Pamatlietas puses
   
   
      Prasītājs: Florin Lazar, kura likumīgais pārstāvis tiesā ir Luigi Erculeo
   
   
      Atbildētāja: Allianz SpA
   
   
      Prejudiciālie jautājumi
   
   Kā interpretēt Regulas (EK) Nr. 864/2007 (1) par tiesību aktiem, kas piemērojami ārpuslīgumiskām saistībām (tā sauktā “Roma II”), 4. panta 1. punktu, kurā ir noteikts, ka: “tiesību akti, kas piemērojami ārpuslīgumiskām saistībām, kuras izriet no neatļautas darbības, ir tās valsts tiesību akti, kurā radies kaitējums”. It īpaši
   
               1.
            
            
               kā interpretēt jēdzienu “valsts, kurā radies kaitējums” Regulas (EK) Nr. 864/2007 4. panta 1. punkta nozīmē saistībā ar prasību atlīdzināt mantisku un nemantisku kaitējumu, uz ko norāda tādas personas ģimenes locekļi, kas ir gājusi bojā ceļu satiksmes negadījumā, kurš ir noticis valstī, kuras tiesā ir ierosināta lieta, ja šie ģimenes locekļi ir citas Eiropas Savienības valsts iedzīvotāji un tajā viņiem ir radies šis kaitējums;
            
         
               2.
            
            
               vai Regulas (EK) Nr. 864/2007 4. panta 1. punkta piemērošanas nolūkā mantisks un nemantisks kaitējums, kas dzīvesvietas valstī ir radies tādas personas ģimenes loceklim, kura ir gājusi bojā ceļu satiksmes negadījumā, kas noticis valstī, kuras tiesā ir ierosināta lieta, ir “kaitējums” 4. panta 1. punkta pirmās daļas izpratnē, vai arī “netiešas sekas” šīs pašas tiesību normas otrās daļas izpratnē?
            
         
      (1)  Eiropas Parlamenta un Padomes 2007. gada 11. jūlija Regula (EK) Nr. 864/2007 par tiesību aktiem, kas piemērojami ārpuslīgumiskām saistībām (“Roma II”) (OV L 199, 40. lpp.).